Hông-siâⁿ Seng-liông

Hông-siâⁿ Seng-liông (Hàn-jī: 皇城昇龍; Oa̍t-lâm Kok-gí-jī: Hoàng thành Thăng Long) sī Oa̍t-lâm Hô-lāi-chhī ê chi̍t-keng ông-siâⁿ, hiān-chāi sī chi̍t-ê kong-hn̂g. Chi̍t-ê kong-hn̂g tī 2010 nî ê sî-chūn ji̍p-soán chiâⁿ-chòe Liân-ha̍p-kok Kàu-kho-bûn Chó͘-chit ê Sè-kài Ûi-sán. Chin-chōe Oa̍t-lâm kó͘-chá-ê tiâu-tē (Lí-tiâu, Tân-tiâu kah Āu Lê-tiâu) lóng tī chia kiàn-li̍p ka-kī-ê to͘-siâⁿ.